Publication: Magyar Közlöny
Issue: MK-2009-119 (Year: 2009, Number: 119)
Era: 2004-2010
Section: napi szolgálati idõ engedélyezésének szabályairól szóló 7/2006. (III. 21.) HM rendelet (a továbbiakban: R.) 4. § (1) bekezdés
Paragraph Index: 380

(118) Az R. 1. melléklet „190” számú táblázat b)–c) pontja helyébe a következõ szöveg lép: „b) A minõsítéshez szükséges az anamnesis részletes felvétele és rögzítése után a fizikális vizsgálat, amely magában foglalja a mozgások vizsgálatát, ezeknek szögekben való meghatározását, az izomzat tömegének, tónusának vizsgálatát, a periphériás idegek motoros és érzésvizsgálatát, a szomatoszenzoros kiváltott válasz vizsgálatát. A mûszeres vizsgálatokhoz szükséges az érintett terület kétirányú rtg. felvétele. Ha neurológiai eltérést észlelünk, akkor a ferde, célzott, speciális rtg. felvételekkel való kiegészítés, mellkasi CT. A trachea, légcsõ sérüléseinél gégészeti vizsgálat, a mellkas statikáját megbontó vagy a tüdõt is érintõ sérülésnél a rtg. vizsgálat mellett légzésfunctios vizsgálatok, melyeket a szakorvos ítéljen meg. A szervült vérömleny okozta callusnál súlyos mûködészavarnak tekintjük a bronchospirometriás értéknek az egészséges oldallal szembeni 50%-nál nagyobb beszûkülését. Szív contusio gyanúja vagy mellkasi traumás deformitás esetén terheléses EKG vizsgálat, és ennek a szakorvos által történõ megfelelõ értékelése. A medence sérüléseinek vizsgálatához szükséges az áttekintõ medence és az oldalirányú csípõízületi rtg. felvétel, medence CT készítése. A felvételen rajta kell lennie a lumbosacralis szakasznak mindkét oldali crista széleivel együtt. A combfej keringés megítéléséhez MRI vizsgálat szükséges. Ha urológiai elváltozás is észlelhetõ, akkor iv. urographia végzése szükséges. Égés, fagyás, vegyszer okozta károsodás esetén az utókövetkezmények miatt bõrgyógyászati konzílium.

Source: https://magyarkozlony.hu/hivatalos-lapok/51a80a0ec3b52191ef7662159dd32d444f21c26a/dokumentumok/158ce49ce275f20d0be634a44a99fb275c45f60b/letoltes